Rikunarita-ORG/Wikinium huggingface dataset:
# Vici

Un **vici** es un loca de rede cual permete sua lejores crea e cambia la pajes, usante sola sua surfador. Pajes de rede es usual scriveda en HTML, un lingua alga complicada. En un vici, par contrasta, on cambia la pajes usante un lingua de marca multe simplida, o an un editador cual mostra direta la aspeta tipografial de la pajes (ance nomida "wysiwyg", de la engles "what you see is what you get" - "cual tu vide es cual tu ave").

Vicis es comun usada per crea pajerias colaborda de comunias, per la manteni de notas personal, en redes de companias, e en sistemes per maneja sabes. Un de la vicis la plu bon conoseda es Vicipedia, un ensiclopedia grande, scriveda par se lejores.

Ward Cunningham, la developor de la programa prima de vici, "WikiWikiWeb", ia descrive lo como "la banco de datos enlinia la plu simple cual pote an opera".

La nom "vici" deveni de la parola hauaian "wiki" cual sinifia "rapida", car vicis es un modo rapida per crea pajes de rede.
# Hongkong

Bandera de Hongkong
Hongkong
**Hongkong** (xines: 香港) es un area spesial de Xina, a la costa sude. Con un area de 1104 km2 e sirca sete milion abitores, Hongkong es un de la rejiones de mundo con la plu persones per area. Lo ia es un colonia de la Rena Unida de 1842 a 1997, cuando lo ia deveni denova un parte de Xina con alga autonomia su la prinsipe "Un pais, du sistemes".

Xef de governa: Lam Cheung Yuet-Ngor. (La forma cantones)

La linguas ofisial es xines e engles. La lingua parlada es cantones (Gwong fu wa).
# Amfibio

La rana arboran de oios roja
La salamandra de foco
La pipa pipa, un pipoideo
Un apodo - un amfibio sin gamas
Amfibios es vertebratas con cuatro gamas e con sangue fria. Los abita en un varia grande de locas, con la plu de spesies abitante en ecosistemes prosima a acua fresca. Amfibios comensa como larvas ci comensa sua vive en acual, con alga esetas. La jovenes comun metamorfi de larva con lamina a un adulta cual respira par pulmones. Amfibios usa sua pel como un surfas du de respira, e alga salamandras e ranas peti usa sola la pel per respira.

Amfibios pare simil a retiles ma, como mamales e avias, retiles es amniotes e no nesesa corpos de acua per reprodui. Car amfibios ave peles permeable e ave nesesas complicada per reprodui, los es comun indicantes de problemes ecolojial; en la desenios resente, on ave un diminui dramatosa de la poplas de amfibios de multe spesies sirca la tera.

La ordinas:

* Apodos - amfibios sin pedes
* Urodelos - salamandras e tritones
* Anuros - ranas e bufos

## Arbor filojenetica

```
└─o **Amfibio**
  ├─o Aistopodo (estinguida)
  └─o
    ├─o Nectrideo (estinguida)
    └─o
      ├─o Lisorofio (estinguida)
      └─o Lisamfibio
        ├─o Gimnofiono
        │ └─o Apodo (Apodos - amfibios sin gamas)
        └─o Batracio
          ├─o Caudato - amfibios con codas (salamandros e relatas)
          │ └─o Urodelo
          │   ├─o Criptobrancoideo
          │   └─o Salamandrido (Salamandros - amfibios cual sembla lezardos)
          │     └─o Salamandroideo
          │       └─o Ambistomatoideo (Tritones)
          └─o Salientio
            └─o Anuro - amfibios sin codas (ranos e bufos e relatas)
              └─o Leiopelmatanuro
                └─o Bombinanuro
                  ├─o Pipoideo
                  │ └─o Pipimorfo
                  └─o Discoglosanuro
                    └─o Pelobatoideo
                      └─o Neobatracio
                        └─o Iloideo
                          └─o Ranoideo (Ranos - prefere vive en acua, comun con pel mol)
                            ├─o Bufonido (Bufos - prefere vive sur tera, comun con pel ru)
                            │ └─o Dendrobatido
                            └─o Microilido
                              └─o Scoptanuro
```
# Psitasiformo

**Psitasiformos** es un ordina de avias cual inclui 353 spesies. Lo ave tre familias: Cacatuido (cacatus), Psitasido (papagaias), e strigopoido papagaias de Nova Zeland. Tota psitasiformos sta erijeda e ave un beco curvida a basa.